Bjarne Sognnæs

Bjarne Sognnæs (født 14. august 1966) er en tidligere fotballspiller, nåværende fotballagent. Han er mest kjent for sin periode for Lillestrøm sportsklubb fra 1984 til 1995.

Fotballspilleren 
Sognnæs startet sin karriere i Hakadal før han gikk til Løvenstad Fotballklubb som junior. I 1984 gikk han til Lillestrøm, og begynte samtidig på Linderud videregående skole (nå Bjerke videregående skole). Han fikk sin debut på a-laget samme år, bare 17 år gammel. Han spilte 243 kamper, hvorav 185 seriekamper, for kanarifuglene i perioden 1984 til 1995.

Sognnæs var en allroundspiller, som kunne nyttes i flere posisjoner på banen. I LSK startet han som spiss, men endte opp som back.  Han ble seriemester med LSK i 1986 og 1989 og cupmester i 1985. I 1993 ble han tildelt LSK-statuetten. Han la opp etter 1995-sesongen.

Bjarne Sognnæs har 25 landskamper for Norge på aldersbestemte lag.

Fotballagenten 
Sognnæs ble etter endt spillerkarriere markedskonsulent i Akershus fotballkrets og daglig leder i Lillestrøm SK. Fra 2002 ble han fotballagent i selskapet First Artist Scandinavia, og er agent for blant annet Anders Rambekk, Simen Brenne, Pål Steffen Andresen og Johan Petter Winsnes.

Spillerkarriere

Se også 
Liste over kjente elever ved Bjerke videregående skole

Referanser

Eksterne lenker 
 

Norske fotballspillere
Norgesmestere i fotball
Fotballspillere for Lillestrøm SK
Personer fra Nittedal kommune
Norske fotballagenter
Fødsler i 1966
Alumni fra Bjerke videregående skole